EkBass/fiwiki-20250220-pages-articles huggingface dataset:
Bäckefors

Bäckefors on taajama Bengtsforsin kunnassa Länsi-Götanmaan läänissä Dalslandin historiallisessa maakunnassa Ruotsissa. Taajamassa oli 675 asukasta vuonna 2021. ==Tunnettuja henkilöitä== * Lars Åke Augustsson (s. 1949), kirjailija * Sandra Hansson (s. 1980), maastohiihtäjä ==Lähteet== ==Aiheesta muualla== Luokka:Ruotsin taajamat Luokka:Bengtsforsin kunta
Jonas Fröding

Jonas Fröding (1905–1959) oli ruotsalainen kuvanveistäjä. Hän opiskeli Kuninkaallisessa taideakatemiassa Carl Millesin johdolla. Fröding on tehnyt muun muassa tunnettujen henkilöiden rintakuvia. Frödingin isän tai äidin pikkuserkku oli Gustaf Fröding. ==Teoksia== Johan Kock, Jonas Fröding.jpg|Johan Kock Jonas Fröding Lekande barn Lund.JPG|Lekande barn, Lund Jonas Fröding Carl Adolph Agardh 01.JPG|Carl Adolph Agardh Jonas Fröding S A Andree Gränna.JPG|Salomon August Andrée, Gränna ==Lähteet== ==Aiheesta muualla== Luokka:Ruotsalaiset kuvanveistäjät Luokka:Vuonna 1905 syntyneet Luokka:Vuonna 1959 kuolleet
Uapunmonarkki

Uapunmonarkki (Pomarea mira) on monarkkien heimoon kuuluva varpuslintu. Uapunmonarkkia on tavattu Marquesassaariin kuuluvalla Ua Poun saarella. Se on luokiteltu äärimmäisen uhanalaiseksi, ja se saattaa olla jo hävinnyt, sillä viimeisin vahvistettu havainto on vuodelta 1985. Vuonna 2010 on nähty sitä muistuttava lintu, mutta sen jälkeen tehdyt etsinnät ovat olleet tuloksettomia. ==Lähteet== Luokka:Monarkit Luokka:Uhanalaiset linnut Luokka:Äärimmäisen uhanalaiset lajit
Björn Ahlander

Björn Ahlander (1920–1982) oli ruotsalainen toimittaja. Hän toimi Sveriges Radion kirjeenvaihtajana Yhdysvalloissa vuosina 1955–1959 ja Neuvostoliitossa 1969–1971. Vuosina 1971–1972 hän oli Göteborgs Handels- och Sjöfartstidningin päätoimittaja, minkä jälkeen hän siirtyi Svenska Dagbladetiin. ==Lähteet== Luokka:Ruotsalaiset päätoimittajat Luokka:Ulkomaankirjeenvaihtajat Luokka:Vuonna 1920 syntyneet Luokka:Vuonna 1982 kuolleet
Juri Levitin

Juri Abramovitš Levitin (; 28. joulukuuta 1912 Pultava – 26. heinäkuuta 1993 Moskova) oli neuvostoliittolainen, sitten venäläinen säveltäjä.Юрий Левитин Kino-teatr.ru, viitattu 15.9.2024 Levitin valmistui ensin Samari Savšinkin pianoluokalta ja sitten vuonna 1942 Dmitri Šostakovitšin sävellysluokalta Leningradin konservatoriosta. Häntä on usein käsitelty ensisijaisesti elokuvamusiikin säveltäjänä. Hän sävelsi musiikin muun muassa elokuviin Tsvetik-semitsvetik, Tihi Don, Ugrjum-reka, Kollegi ja Osvoboždenije. Lisäksi Levitinin tuotantoon kuuluu muun muassa oopperoita, oratorioita, kantaatteja, sinfonioita ja konserttoja.Юрий Левитин 100 лет Санкт-Петербургской филармонии, viitattu 15.9.2024 Hän sävelsi myös monia jousikvartettoja. Levitinin kappaleita lauloivat muiden muassa Jelena Kamburova, Mark Bernes, Ljudmila Zykina, Iosif Kobzon ja Alla Pugatšova. Hänen sävellystensä esityksiä ovat johtaneet muiden muassa kapellimestarit Jevgeni Mravinski, Aleksandr Gauk ja Gennadi Roždestvenski. Levitin esitti joitain säveltämiään lauluja pianistina laulusolisteina toimineiden Boris Geftin ja Jefrem Flaksin kanssa. Levitin asui vuodesta 1942 Moskovassa ja liittyi kommunistipuolueeseen vuonna 1947. Vuonna 1952 hän sai Stalin-palkinnon oratoriostaan Ogni nad Volgoi. Levitinille myönnettiin Venäjän SFNT:n kunniataiteilijan (1965) ja kansantaiteilijan (1980) arvonimet. == Lähteet == == Aiheesta muualla == * Luokka:Venäläiset säveltäjät Luokka:Neuvostoliittolaiset säveltäjät Luokka:Elokuvasäveltäjät Luokka:Vuonna 1912 syntyneet Luokka:Vuonna 1993 kuolleet
Fleury (Aude)

Fleury (oksitaaniksi: Fluris) on kunta Ranskan eteläosassa Auden departementissa Oksitanian alueella. Se sijaitsee Audejoen varrella ja Välimeren rannalla, noin 14 kilometriä Narbonnen kaupungista itään. pienoiskuva|vasen|Tour de Balayard Kunnan alueella tehtyjen arkeologisten kaivauksien avulla on saatu selville, että siellä on ollut asutusta jo esihistoriallisella ajalla 100 000 vuotta sitten. Roomalaiset asuttivat kaupunkia ensimmäisillä vuosisadoilla, josta on jäljellä kylään juomavettä toimittanut maanalainen akvedukti, sekä useiden huviloiden jäännöksiä. Keskiajalla sisämaassa oleva kaupunki linnoitettiin, mistä on yhä jäljellä yksi sen vartiotorneista, Tour de Balayard. Kylän keskustassa olevan Saint- Martinin kirkon rakentaminen aloitettiin 1000-luvulla. Sen arkkitehtonisena erityispiirteenä on sekä romaanisen että goottilaisen tyylin elementtejä. Kirkkoon tehtiin 1800-luvulla muutostöitä. Rannikolla oleva Saint-Pierre la Merin kylä oli myös asuttu jo Rooman vallan aikoina. Keskiajalla kylän ensimmäisen kirkon rakensi Narbonnen varakreivi. Kylä oli myös yhden Maltan ritarikunnan komentajan kotipaikka, ja siitä tuli yksi heidän strategisista kauppapaikoistaan Välimerellä. 1960-luvun lopusta lähtien Saint-Pierre la Merin kylä on laajentunut merenrantakohteeksi. Saint-Pierre la Merin kylän lähellä oleva Gouffre de l'Œil Doux’n kuilu on luonnonnähtävyys. Se on romahtanut kalkkikiviluola, johon pääsee merestä suolaista vettä, tehden sen smaragdinvihreästä vedestä murtovettä. Tiedosto:Saint-Pierre-la-Mer, Fleury, département Aude - aerial view-0615.jpg|Saint-Pierre-la-Mer Tiedosto:St Pierre la mer - panoramio.jpg|Port Brossolette, Saint-Pierre-la-Mer Tiedosto:Gouffre de l'oeil doux.JPG|Gouffre de l'Œil Doux ==Lähteet== ==Aiheesta muualla== Luokka:Auden kunnat
Fleury

Fleury voi tarkoittaa seuraavia: == Henkilöitä == * André Hercule de Fleury (1653–1743), ranskalainen kardinaali, valtiomies ja Ranskan hallituksen johtaja * Cale Fleury (s. 1998), kanadalainen jääkiekkoilija * Damien Fleury (s. 1986), ranskalainen jääkiekkoilija * Haydn Fleury (s. 1996), kanadalainen jääkiekkoilija * Marc-André Fleury (s. 1984), kanadalainen jääkiekkomaalivahti * Theoren Fleury (s.1968), kanadalainen jääkiekkoilija * Tony Robert-Fleury (1837–1911), ranskalainen taidemaalari == Maantiede == * Fleury, kunta Auden departementissa Ranskassa * Fleury, kunta Manchen departementissa Ranskassa * Fleury, kunta Mosellen departementissa Ranskassa * Fleury, kunta Oisen departementissa Ranskassa * Fleury, kunta Pas-de-Calais’n departementissa Ranskassa * Fleury, kunta Sommen departementissa Ranskassa * Fleury-devant- Douaumont, kunta Meusen departementissa Ranskassa
Boris Novikov

Boris Kuzmitš Novikov (; 13. heinäkuuta 1925 Rjažsk – 25. heinäkuuta 1997 Moskova) oli neuvostoliittolainen, sitten venäläinen näyttelijä.Борис Новиков (Boris Novikov) Kino-teatr.ru, viitattu 15.9.2024 Novikov valmistui Juri Zavadskin opetusstudiosta vuonna 1948. Hän kuului Mossovet-teatterin esiintyjiin vuosina 1948–1963 ja näytteli sitten Moskovan satiiriteatterissa vuoteen 1972 saakka. Novikov esiintyi myös lukuisissa elokuvissa. Hänelle myönnettiin Venäjän SFNT:n kunniataiteilijan arvonimi vuonna 1961 ja Venäjän kansantaiteilijan arvonimi vuonna 1994. Novikov on haudattu Moskovan Danilovskoje-hautausmaalle. == Lähteet == == Aiheesta muualla == * Luokka:Neuvostoliittolaiset näyttelijät Luokka:Venäläiset näyttelijät Luokka:Vuonna 1925 syntyneet Luokka:Vuonna 1997 kuolleet
Vadim Zahartšenko

Vadim Viktorovitš Zahartšenko (; 19. helmikuuta 1929 Novosibirsk – 2. tammikuuta 2007 Moskova) oli venäläinen näyttelijä.Вадим Захарченко Kino- teatr.ru, viitattu 15.9.2024 Zahartšenko opiskeli Odessan laivastokoulussa vuosina 1945–1948. Sitten hän opiskeli Elokuvauksen Gerasimov-instituutissa Sergei Gerasimovin sekä Tamara Makarovan johdolla ja valmistui vuonna 1953. Hän esiintyi Moskovan Kansallisessa elokuvanäyttelijöiden teatterissa. Elokuvadebyyttinsä Zahartšenko teki vuonna 1954 elokuvassa Škola mužestva. Hän esiintyi enimmäkseen sivuosissa. Hänellä oli rooleja muiden muassa elokuvissa Sorok pervyi, Tihi Don ja Velho. Zahartšenko jatkoi elokuvauraansa 1990-luvulle saakka. Zahartšenko sai Venäjän kunniataiteilijan arvonimen vuonna 1993. Hän kuoli vaativan leikkauksen jälkeen vuonna 2007. == Lähteet == == Aiheesta muualla == * Luokka:Neuvostoliittolaiset näyttelijät Luokka:Venäläiset näyttelijät Luokka:Vuonna 1929 syntyneet Luokka:Vuonna 2007 kuolleet
Pikkulumivarpunen

Pikkulumivarpunen (Pyrgilauda davidiana) on varpusten heimoon ja aasianlumivarpusten sukuun kuuluva lintulaji. == Koko ja ulkonäkö == Pikkulumivarpunen kasvaa noin 15 senttimetrin mittaiseksi. Lintu on yleisväritykseltään vaaleanruskea, ja yläpuoli on alapuolta tummempi. Kurkku ja otsa ovat mustia, samoin silmien ja nokan ympäristö. Nokka on melko pieni, kartiomainen ja terävä. Nuori pikkulumivarpunen on täysikasvuista vaaleampi, ja sillä on päässään vähemmän mustaa väritystä. Sukupuolet ovat samannäköiset. == Levinneisyys ja elintavat == Pikkulumivarpusta tavataan Altain vuoriston pohjoisosasta Mongolian kautta Pohjois-Kiinaan. Lisäksi Intiasta on yksi epävarma havainto. Lajin elinympäristöä ovat kallioiset vuoret ja puoliaavikot yleensä vesistöjen lähellä. Pikkulumivarpunen käyttää ravinnokseen pääasiassa hyönteisiä, mutta myös siemeniä. Talvisin laji muodostaa suuria, jopa 200 yksilön parvia. Pikkulumivarpunen on pääsääntöisesti paikkalintu, mutta pesimäkauden ulkopuolella se saattaa tehdä vaelluksia. == Lähteet == Luokka:Varpuset
926 (luku)

926 (yhdeksänsataakaksikymmentäkuusi) on luonnollinen luku, jota edeltää luku 925 ja seuraa luku 927. == Matematiikassa == * 926 on puolialkuluku ja siten myös yhdistetty luku. * 926 on vajaa luku, koska 1+2+463 < 926. * 926 on palindromi 21-järjestelmässä (22221) ja 25-järjestelmässä (1C125).Base converter * 926 voidaan muodostaa kuuden peräkkäisen alkuluvun summana: 139+149+151+157+163+167. * Lukua 926 ei voida muodostaa alkuluvun ja Fibonaccin luvun summana. * Sekä 926 miinus 1 että 926 plus 1 ovat onnekkaita lukuja (). * 926 kuuluu lukujonoon, joka saadaan aloittamalla ensimmäisestä puolialkuluvusta (4) ja jatkamalla aina suuremmalla puolialkuluvulla siten, että se on mahdollisimman pieni ja koko jonon summa pysyy puolialkulukuna. * Yhdeksäs yhdeksänkulmioluku voidaan muodostaa yhdeksänkulmiolukujen summana 926 tavalla. * Kun 22 ensimmäistä alkulukua kirjoitetaan kukin takaperin, niiden summa on 926. == Luonnontieteissä == * 926 Imhilde on pikkuplaneetta. == Muissa yhteyksissä == * E926 on klooridioksidin E-koodi.Chlorine Dioxide * Seututie 926 kulkee Kemin ja Rovaniemen välillä. == Lähteet == Luokka:Luonnolliset luvut
Evelyn Rasmussen Osazuwa

Evelyn Rasmussen Osazuwa (s. 15. toukokuuta 1986 Oslo) on norjalainen näyttelijä.Evelyn Rasmussen Osazuwa Česko-Slovenská filmová databáze, viitattu 16.9.2024 Rasmussen Osazuwa syntyi nigerialaiselle isälle ja pohjoisnorjalaiselle äidille, jotka tapasivat toisensa Oslossa.Taneli Topelius, Pelko porautui ihmis­salakuljetusta käsittelevän Rahti-sarjan näyttelijään – tämä ei hengittänyt roolissa kunnolla Ilta-Sanomat 5.9.2021, viitattu 16.9.2024Noora Kulta, Kaikki rakkauden takia – Rahti-sarja kertoo tarinan kansainvälisen ihmissalakuljetuksen takaa Yle 6.2.2020, viitattu 16.9.2024 Rasmussen Osazuwa esiintyi eritrealaisen pakolaisen Kikin roolissa televisiosarjassa Rahti. Lisäksi hän on esiintynyt muun muassa norjalaisessa sarjassa Hotel Cæsar. == Lähteet == == Aiheesta muualla == * Luokka:Norjalaiset näyttelijät Luokka:Vuonna 1986 syntyneet Luokka:Elävät henkilöt
Igor Dmitrijev (näyttelijä)

Igor Borisovitš Dmitrijev (; 29. toukokuuta 1927 Leningrad – 25. tammikuuta 2008 Pietari) oli venäläinen näyttelijä.Игорь Дмитриев (Igor Dmitriev, Игорь Таубер) Kino-teatr.ru, viitattu 16.9.2024 Dmitrijev teki elokuvadebyyttinsä 12-vuotiaana Vladimir Feinbergin elokuvassa Golos Tarasa. Hänen äitinsä oli balettitanssija, jonka kanssa hän oli toisen maailmansodan aikana evakuoituna Molotoviin. Vuonna 1948 Dmitrijev valmistui Moskovan taideteatterin opetusstudiosta. Häntä opettivat Pavel Massalski ja Sergei Blinnikov. Dmitrijev näytteli vuosina 1948–1969 Leningradin draamateatterissa. Myöhemmin hän kuului Lenfilmin ja Leningradin akateemisen Akimov-komediateatterin esiintyjiin. Ensimmäisen suuren roolinsa elokuvassa Dmitrijev esitti vuonna 1957 Tihi Donissa. Hän työskenteli myös televisiossa. Dmitrijev sai Venäjän SFNT:n kunniataiteilijan (1963) ja kansantaiteilijan (1988) arvonimet. Vuonna 1997 hänelle myönnettiin Venäjän kunniamerkki ja vuonna 2003 Kunniamerkki ansioista isänmaalle (luokka IV). Dmitrijev haudattiin Pietarin Serafimovskoje-hautausmaalle. == Lähteet == == Aiheesta muualla == * Luokka:Venäläiset näyttelijät Luokka:Neuvostoliittolaiset näyttelijät Luokka:Vuonna 1927 syntyneet Luokka:Vuonna 2008 kuolleet
Oscar Auerbach

Oscar Auerbach (1905 Manhattan, New York, New York – 15. tammikuuta 1997 Livingston, New Jersey) oli yhdysvaltalainen patologi.Ford Burkhart, Oscar Auerbach, 92, Dies; Linked Smoking to Cancer The New York Times 16.1.1997, viitattu 16.9.2024 Auerbach, Oscar, 1905-1997. Rutgers University Libraries, viitattu 16.9.2024 Auerbach valmistui New York Medical Collegesta vuonna 1929 ja opetti siellä patologiaa kahdentoista vuoden ajan. Hän teki keuhkokudoksista analyysejä, jotka vaikuttivat tupakoinnin ja syövän yhteyden ymmärrykseen. Jo aiemmin oli havaittu tilastollinen yhteys tupakoinnin ja syövän esiintyvyyden välillä. Auerbach totesi kudoksissa keskimäärin sitä suurempia vaurioita, mitä enemmän savukkeita ihminen oli polttanut. Hän tarkasteli myös passiivisen tupakoinnin vaikutuksia. Auerbachin työ sai kansallista huomiota vuonna 1964, jolloin se oli näkyvästi esillä Yhdysvaltain korkeimman lääkintäviranomaisen ensimmäisessä raportissa tupakoinnin riskeistä. Auerbach teki useita tutkimusjulkaisuistaan yhdessä Lawrence Garfinkelin kanssa. American Cancer Society tuki huomattavasti hänen työtään. Auerbach opetti vuodesta 1966 kuolemaansa saakka New Jersey Medical Schoolissa. Hän tutustui Wienissä ensimmäiseen vaimoonsa Dora Herman Auerbachiin (k. 1984). Hän solmi Lana Auerbachin kanssa vuonna 1985 toisen avioliiton, joka kuitenkin päättyi eroon. Auerbachilla oli kaksi poikaa. == Lähteet == Luokka:Yhdysvaltalaiset lääkärit Luokka:Patologit Luokka:Vuonna 1905 syntyneet Luokka:Vuonna 1997 kuolleet
Suomen tiedekustantajien liitto

Suomen tiedekustantajien liitto (, ) on suomalainen vuonna 1983 perustettu yhdistys, joka edustaa tiedekustantajia ja -julkaisijoita. Sen tehtävänä on huolehtia jäsenistönsä tekijänoikeuskysymyksistä ja edistää tiedejulkaisujen, tutkitun tiedon ja kotimaisten kielten asemaa yhteiskunnassa. Liitto jakaa apurahoja ja avustuksia sekä järjestää koulutuksia, opintomatkoja ja tapahtumia. Se on Kopioston jäsen ja toiminta kustannetaan tieteellisten julkaisujen käyttökorvauksilla. Elokussa 2024 liittoon kuului 155 jäsentä. Liiton hallituksen puheenjohtajana toimii Mikael Laakso. Liitto jakaa myös palkintoja, joista tärkeimmät ovat vuosittain myönnettävät Vuoden tiedekirja - ja Vuoden tiedelehti -palkinnot. Kumpikin palkinto on suuruudeltaan 25 000 euroa. Lisäksi jaetaan Kannustuspalkintoa ja Vuoden tiede-editori-palkintoa. Palkintojen tavoitteena on lisätä kotimaisen tiede- ja kustanustyön näkyvyyttä ja arvostusta. ==Lähteet== Luokka:Kustannustoimi Luokka:Suomalaiset järjestöt
Kalevi Takkunen

Kalevi Antero Takkunen (30. tammikuuta 1927 Kiuruvesi – 10. maaliskuuta 1999 Kiuruvesi) oli suomalainen libristi ja taiteen keräilijä. Takkusen vanhemmat olivat ratavartija Yrjö Edvart Takkunen ja Iida Saara Hyvönen. Takkunen kävi kirjakauppakoulun 1948. Hän oli ensin myymäläapulainen Haapamäen osuuskaupan kirjakaupassa ja sitten libristi Suomalaisessa kirjakaupassa 1949–1986, ensisijaisesti Helsingin Aleksanterinkadun myymälässä. "Somistajaprofessorina" tunnettu Takkunen uudisti somistamisen käytäntöjä niin, että sai kymmeniä kotimaisia ja kansainvälisiä somistamisen palkintoja. Taiteen keräilyn Takkunen aloitti Ina Collianderin Sininen enkeli (1959) -nimisestä puupiirroksesta. Collianderin ohella hänen keräämänsä taidekokoema sisälsi muidenkin tiettyjen Takkusen "omien" taiteilijoiden teoksia. He olivat Pentti Kaskipuro, Tapani Raittila, Pentti Lumikangas, Simo Hannula, Erik Granfelt, Kain Tapper, Outi Heiskanen ja Eino Ahonen. Vuonna 1990 inventoitu kokoelma sisälsi kaikkiaan 759 teosta, grafiikkaa niistä oli 466, piirustuksia 241, akvarelleja 38 ja öljymaalauksia 14. Eniten kokoelmassa oli Pentti Kaskipuron teoksia. Inventoidun kokoelman pysyväksi sijoituspaikaksi tuli Rovaniemen taidemuseo. (ei-vapaa) (ei-vapaa) == Lähteet == ==Aiheesta muualla== * Luokka:Taiteen keräilijät Luokka:Vuonna 1927 syntyneet Luokka:Vuonna 1999 kuolleet
Johanna Rainio-Niemi

Johanna Rainio-Niemi on suomalainen yhteiskuntatieteilijä, joka on toiminut poliittisen historian professorina Helsingin yliopistossa 1. elokuuta 2024 lähtien.Polho Ry, Facebook, 11.9.2024, viitattu 16.9.2024. Hän väitteli valtiotieteiden tohtoriksi Helsingin yliopistossa vuonna 2008.HY: Väitökset 13.-18.10.2008, Helsingin yliopisto, STT Info, 9.10.2008, viitattu 16.9.2024. Hänen tutkimuskohteitaan ovat muun muassa puolueettomuus, kylmä sota ja Itävalta.Uusturkulainen tutkija tentissä: Haastattelussa yliopistonlehtori Johanna Rainio-Niemi, Turun yliopisto, 29.11.2017, viitattu 16.9.2024. == Julkaisut == * Johanna Rainio-Niemi: Small state cultures of consensus: state traditions and consensus-seeking in the neo-corporalist and neutrality policies in post-1945 Austria and Finland (väitöskirja). Helsingin yliopisto 2008. * Heidi Haggrén, Johanna Rainio-Niemi ja Jussi Vauhkonen (toim.): Multi- layered historicity of the present: approaches to social science history. Helsingin yliopisto 2013. * Johanna Rainio-Niemi: The ideological Cold War: the politics of neutrality in Austria and Finland. Routledge 2014. == Lähteet == == Aiheesta muualla == * Helsingin yliopiston tutkimusportaali Luokka:Suomalaiset professorit Luokka:Helsingin yliopiston professorit Luokka:Syntymävuosi puuttuu Luokka:Elävät henkilöt
Flowers

Flowers voi tarkoittaa seuraavia: * Flowers, Rolling Stonesin albumi vuodelta 1967 * ”Flowers”, Miley Crusin kappale vuodelta 2023 * Flowers, sukunimenä: ** Brandon Flowers (s. 1981), yhdysvaltalainen laulaja ja kosketinsoittaja ** Herbie Flowers (1938–2024), brittiläinen basisti ja tuubisti ** Jermaine Flowers (s. 1985), yhdysvaltalainen koripalloilija ** Ron Flowers (1934–2021), englantilainen jalkapalloilija ** Tim Flowers (s. 1967), englantilainen jalkapallomaalivahti ** Tommy Flowers (1905–1998), brittiläinen insinööri ja varhainen tietokoneen suunnittelija ** Vonetta Flowers (s. 19793), yhdysvaltalainen rattikelkkailija ja olympiavoittaja. == Katso myös == * Flower
Iron Country Sisters

Iron Country Sisters on Helsingissä vuonna 2014 perustettu yhtye. Musiikillisesti Iron Country Sisters edustaa perinteistä ja uudempaa estetiikkaa yhdistelevää americana -tyyliä. Yhtyeen sanoitukset ovat englanninkielisiä. Yhtyeen ovat perustaneet kolme sisarusta, Julia, Silja ja Paula Rautamaa. Kaikkien instrumentteihin kuuluu laulu, Julia soittaa myös kitaraa ja huuliharppua, Silja viulua ja Paula kitaraa. Rautamaan sisarusten sukuun kuuluu monia muusikoita, heidän äitinsä on viulisti Satu Alanko- Rautamaa, jonka veljiä ovat Ismo ja Ilkka Alanko. Yhtye julkaisi esikoisabuminsa The Blue Hidden In vuonna 2019 Soit Se Silti -levy-yhtiön kautta ja toisen täyspitkän Grace -albuminsa syyskuussa 2024. Yhtye esiintyy akustisena triona tai vaihtoehtoisesti suuremmalla kokoonpanolla sekstettinä, jolloin esiintyvään kokoonpanoon kuuluu Rautamaan sisarusten lisäksi basisti Simo Kärki, rumpali-perkussionisti Otto Alahuhta sekä sähkökitaraa soittava Eero Nummela. == Diskografia == * The Blue Hidden In 2019 (Soit Se Silti) * Grace 2024 == Jäsenet == * Julia Rautamaa – laulu, kitara, huuliharppu * Silja Rautamaa -laulu, viulu * Paula Rautamaa – laulu, kitara * Simo Kärki - basso * Otto Alahuhtala - rummut ja perkussiot * Eero Nurmela - sähkökitara == Lähteet == == Aiheesta muualla == Yhtyeen kotisivut: https://ironcountrysisters.weebly.com/about.html Yhtyeen haastattelu Radio Suomen Aamussa perjantaina 13.9.2024: https://www.radiohelsinki.fi/ohjelma/radio-helsingin-aamut/ Luokka:Suomalaiset rockyhtyeet
John A. Parkhurst

John Adelbert Parkhurst (1861–1925Parkhurst, John Adelbert, Deutsche Biographie, viitattu 16.9.2024 ) oli yhdysvaltalalinen tähtitieteilijä. Hän oli Wisconsinissa Yerkesin observatorion esimies vuodesta 1900. Yhdessä F. C. Jordanin kanssa Parkhurst suunnitteli ja sovellutti valokuvamenetelmän, jonka avulla valovoimakkuuden lisäksi voitiin määritellä tähtien väriekvivalentit.Tietosanakirja 1909, osa 11, Hakusana: Parkhurst, John A. Verkossa ==Julkaisut== * The photographic determination of starcolors and their relation to spectral type (1908) * Yerkes actinometry (1912). ==Lähteet== ==Aiheesta muualla== Luokka:Yhdysvaltalaiset tähtitieteilijät Luokka:Vuonna 1861 syntyneet Luokka:Vuonna 1925 kuolleet
Jaakko Meriluoto

Jaakko Herman Meriluoto (27. huhtikuuta 1917 Helsinki – 3. elokuuta 1988 Lahti) oli suomalainen tekniikan tohtori ja professori. Hänen vanhempansa olivat hammaslääkäri Aarne Meriluoto (ent. Printz) sekä rouva Martta Meriluoto (o.s. Kinnunen). Meriluoto valmistui ylioppilaaksi vuonna 1935 Lahden lyseosta. Hän valmistui diplomi-insinööriksi vuonna 1941, tekniikan lisensiaatiksi 1960 ja väitteli tekniikan tohtoriksi vuonna 1965. Väitöskirjan aiheena oli "Raaka-ainetekijöiden vaikutus sorvatun koivuviilun määrään ja laatuun". Opiskelun ohessa hän työskenteli käytännön tehtävissä. Hänen työpaikkojaan olivat mm. Lahti Oy, Sopenkorpi Oy ja Metsäliitto. Lahden teknillisen oppilaitoksen puuteknologian yliopettajana hän toimi 1963–1973. Meriluoto nimitettiin vuonna 1973 teknillisen korkeakoulun puun mekaanisen teknologian apulaisprofessorin virkaan. Vuonna 1976 hänet nimitettiin myös puuteknologian dosentiksi Helsingin yliopistoon. Hän jäi eläkkeelle 1979. Hänellä oli jatkuvasti yhteiskunnallisia luottamustehtäviä. Hän oli Lahden kaupunginvaltuuston jäsen vuosina 1946–1961, teknillisen lautakunnan jäsen 1954–1960 ja kaupunginhallituksen jäsen 1961–1964. Professorin arvonimi hänelle myönnettiin vuonna 1980. Meriluoto oli aktiivinen vapaamuurari ja eteni Suomen Suurloosin suurmestariksi. Hän toimi tehtävässä 1975–1983. Hän oli suurmestarina ensimmäinen niin sanottujen maaseutuloosien edustaja. == Lähteet == Luokka:Suomalaiset professorit Luokka:Suomalaiset vapaamuurarit Luokka:Vuonna 1917 syntyneet Luokka:Vuonna 1988 kuolleet
JSTOR

JSTOR (Journal Storage) on digitaalinen arkisto akateemisille lehdille ja julkaisuille. JSTOR on perustettu vuonna 1995 ja se sisältää useita digitoituja julkaisuja. JSTOR on koulujen, yliopistojen ja muiden instituutioiden käytössä. Alkuperäisistä artikkeleista on tallennettuna kuvat PDF-muodossa. == Lähteet == == Aiheesta muualla == * Viralliset verkkosivut Luokka:Arkistot Luokka:Tiedesivustot
Ludwig Passini

Ludwig (Ludovico) Passini (1832–1903) oli itävaltalainen taidemaalari. Hän maalasi myös akvarelleja. Hän oli Carl Wernerin oppilas. Hän siirtyi nuorena Roomaan, missä hän maalasi arkkitehtuuri-, interiööri- ja laatukuvia, jotka eloisasti ja värikkäästi kuvailevat italialaista elämää ja kansaa.Tietosanakirja 1909, osa 11, Hakusana: Passini, Ludwig Verkossa Passini kasvoi Wienissä ja sai varhaisen taidon akvarellimaalauksessa isänsä opetuksessa. Hänen päätöksensä erikoistua akvarelliin sai vaikutteita perheystäviltä ja isän kontakteilta. Opiskelun jälkeen Wienissä perheen taloudelliset vaikeudet veivät hänet Triesteen, ja myöhemmin hän muutti Venetsiaan Carl Wernerin oppilaaksi. Roomassa Passini sai tärkeitä kontakteja ja tapasi tulevan vaimonsa. Vaikka hän saavutti menestystä Roomassa ja Berliinissä, hän päätti muuttaa Venetsiaan vuonna 1873, missä hän keskittyi erityisesti arkkitehtonisiin ja venetsialaisiin teemoihin. Passini tunnetaan akvarellitekniikan mestarina ja Venetsian ainutlaatuisten näkymien kuvaajana. ==Tuotanto== * Katekismusta opettava pappi * Kuoriherroja Pietarin kirkossa (Berliinin kansallisgalleriassa). * Tassoa luetaan kalastajille * Juhlakulkue Venetsiassa * Melonin myyjiä * Vesper S. Paolossa ==Maalauksia== The artist's son - Johann Nepomuk Passini.png|Taiteilijan poika Johann Nepomuk Passini. Ludwig Passini Bildnis Ernst Mendelssohn-Bartholdy 1894.jpg|Pankkiiri Ernst Mendelssohn-Bartholdy 1894. Ludwig Johann Passini - Kaiser Joseph II. reitend - 3614 - Kunsthistorisches Museum.jpg|Keisari Joosef II ratsastaa. Ludwig_Passini_-_Römische_Straßenszene.jpg|Ihmisiä kadulla Roomassa. ==Lähteet== ==Aiheesta muualla== Luokka:Itävaltalaiset taidemaalarit Luokka:Vuonna 1832 syntyneet Luokka:Vuonna 1903 kuolleet
Samoan kansalaisuus

Samoan kansalaisuus on laillinen suhde Samoan itsenäisen valtion ja yksittäisen henkilön kanssa. Maassa noudatetaan lähtökohtaisesti ius sanguinis -periaatetta. == Kansalaisuuden saaminen syntymällä == Syntyperäisiä kansalaisia ovat automaattisesti kaikki sellaiset henkilöt, jotka ovat syntyneet Samoalla ja joiden vanhemmista vähintään toisella on lapsen syntyessä Samoan kansalaisuus. Mikäli lapsi syntyy ulkomailla, kansalaisuuden voi saada vain, jos vähintään toinen vanhemmista on syntyperäinen Samoalla syntynyt kansalainen tai asunut maassa vähintään 3 vuotta.Dziedzic (2020): s. 7 == Kansalaisuuden saaminen hakemuksella == Hakemuksen perusteella Samoan kansalaisuuden voi saada, mikäli henkilö täyttää seuraavat ehdot: * on omannut pysyvän oleskeluluvan Samoalle yhtäjaksoisesti väh. 5 vuotta ennen hakemuksen jättämistä * on todettu terveeksi ja hyvämaineiseksi * ymmärtää kansalaisuuteen liittyvät oikeudet ja velvollisuudet * osoittaa aikomusta asettua pysyvästi Samoalle * on maksanut hakemukseen liittyvät maksut Vaadittu asumisaika lyhenee 3 vuoteen, mikäli henkilö on tehnyt merkittävän taloudellisen sijoituksen Samoalle.Dziedzic (2020): s. 17 Sijoittajan tulee tehdä vähintään 4 miljoonaan tālān sijoitus ja henkilöllä tulee olla vähintään 2,5 miljoonaa tālān omaisuus. Itse sijoittajan lisäksi kansalaisuus voidaan myöntää samalla hakemuksella myös hänen välittömille perheenjäsenille. == Kaksoiskansalaisuus ja kansalaisuudesta luopuminen == Samoa ei salli kaksoiskansalaisuutta, paitsi jos samoalainen henkilö saa automaattisesti puolisonsa kansalaisuuden mennessään naimisiin ulkomaalaisen kanssa. Kansalaisuus on mahdollista menettää seuraavissa tapauksissa: * epäuskollisuuden osoittaminen Samoaa kohtaan (palvelus vieraan valtion asevoimissa, ulkomaalaisen passin käyttö, kansalaisoikeuksien harjoittaminen toisessa maassa tai uskollisuudenvalan vannominen vieraalle valtiolle) * toisen maan kansalaisuuden vastaanottaminen vapaaehtoisesti (paitsi jos kyseessä on ulkomaalaisen puolison kansalaisuus) * mikäli henkilö asuu yhtäjaksoisesti yli 6 vuotta ulkomailla eikä osoita kiinnostusta säilyttää kansalaisuuttaan * mikäli hakemuksella kansalaisuuden saanut henkilö on saanut kansalaisuuden vilpillisesti == Lähteet == * === Viitteet === kansalaisuus Luokka:Kansalaisuus
Spartan Picnic

Spartan Picnic on Astrid Swanin albumi vuodelta 2008. Sen nimikappale alkaa sitaatilla Sylvia Plathilta. == Kappaleet == # Spartan Picnic # As Long As It’s Not You # Continents # For Those Who Drown # this Could be Mother’s Milk # Stomach # Kinda Joke # What Does The Pink Mean # Come Slowly Home # Sea/e Life # Who’s Gonna Hold You == Lähteet == == Aiheesta muualla == * Valpasvuo, Ilkka Astrid Swan: Spartan Picnic Desibeli Luokka:Astrid Swanin albumit Luokka:Vuoden 2008 albumit
Apple Silicon

Apple Silicon on Applen julkaisema ARM-arkkitehtuuriin pohjautuva sarja järjestelmäpiirejä (SoC). Apple ilmoitti 22. kesäkuuta 2020 siirtyvänsä käyttämään Mac -tietokoneissa Apple Siliconin suorittimia. Ensimmäinen Mac -tietokoneessa käytetty Apple Siliconin prosessori oli M1. == Lähteet == Luokka:ARM-suorittimet Luokka:Applen suorittimet Luokka:Järjestelmäpiirit
Jesse Bosch

Jesse Bosch (s. 1. helmikuuta 2000 De Lutte) on alankomaalainen jalkapalloilija, pelipaikaltaan keskikenttäpelaaja. Hän on pituudeltaan 176-senttimetrinen. Hän edustaa Alankomaiden Eredivisiessä pelaavaa Willem II:ta, johon hän siirtyi kesällä 2022 FC Twentestä. Bosch nousi FC Twenten junioreista edustusjoukkueeseen ensi kerran kaudella 2019–2020 ja sai kahdella seuraavalla kaudella runsaasti peliaikaa. Hän pelasi Twentessä 62 Eredivisie- ottelua ja teki niissä kolme maalia. Hän siirtyi heinäkuussa 2022 toisella sarjatasolla pelanneeseen Willem II:een, joka nousi vuonna 2024 pääsarjaan. Bosch pelasi kakkostasolla 67 ottelua ja teki niissä kahdeksan maalia. Hän on kuulunut Willem II:n Eredivisie-joukkueessa vakiokokoonpanoon ja teki kauden 2024–2025 ensimmäisen maalinsa elokuussa vierasottelussa Heracles Almeloa vastaan. == Lähteet == Luokka:Alankomaalaiset jalkapalloilijat Luokka:Vuonna 2000 syntyneet Luokka:Elävät henkilöt
Rautatien piiri

Rautatien piiri eli Zaliznytsjan piiri () on yksi Ukrainan Lvivin kaupungin kuudesta hallinnollisesta alueesta (kaupunkipiiristä). Lvivin keskustan länsipuolella sijaitsevassa piirissä oli 124 730 asukasta (2023). Kaupunkipiiri on perustettu Ukrainan SNT:n korkeimman neuvoston päätöksellä vuonna 1951. Seudun kehittäminen sai vauhtia kuitenkin jo vuonna 1861 rautatien Przemyśl-Lviv myötä, joka yhdisti kaupungin Wieniin. Tuolloin pystytetyn rautatieaseman tilalle rakennettiin nykyinen päärautatieasema vuonna 1904. Kaupunkipiirin naapureina ovat pohjoisessa Ševtšenkon piiri, idässä vanhan kaupungin sisältävä Halytšin piiri ja kaakossa Frankon piiri. Etelän ja lounaan suunnilla on naapurina on Lvivin kaupunkihromadan (Lvivin kaupungin) ulkopuoliseen Lvivin piiriin kuuluvaa Zymna Vodan hromadan alue, ja luoteessa Javorivin piirin Ivane-Frankoven maaseutuhromadan alue. Kaupunkipiirin alueella sijaitsee muun muassa: * asuinalueita: Bilohorštša, Bohdanivku, Klepariv, Levandivka, Rudne (aiempi kaupunkityyppinen taajama), Sknylivok, Syhnivka ja Tšastkovo Rjasne. * useita rautatieasemia ja seisakkeita: mm. Lvivin päärautatieasema, Lvivin paikallisjuna-asema () * Lvivin kansainvälinen lentoasema * monia kirkkoja (kesken) Вокзал - панорама.jpg|Lvivin päärautatieasema. Lviv Train Station with ЧМЭ3-3413 & HRC S2-004.jpg|Päärautatieaseman laiturihalleja. Пригородный вокзал во Львове.jpg|Lvivin paikallisjuna-asema (Lvivskyi prymiskyi vokzal) Lviv airport.jpg|Lvivin kansainvälisen lentoaseman terminaali. ==Lähteet== ==Aiheesta muualla== * Rautatien piirin rajat Open Street Map -kartalla (OSM) (openstreetmap.org) * Залізнична районна адміністрація Львівської міської ради (city-adm.lviv.ua) Luokka:Lvivin piirit
Lespignan

Lespignan on kunta Etelä-Ranskassa Hérault'n departementissa Oksitanian alueella. Se sijaitsee noin kymmenen kilometriä Béziers'n kaupungista lounaaseen. pienoiskuva|vasen|Roomalaisen huvilan mosaiikkeja Kunnan alueella tehtiin arkeologisia kaivauksia 1970-luvulla. Tuolloin löytyi roomalaisen Villa Vivios -huvilan jäänteet, jotka luokiteltiin historialliseksi muistomerkiksi vuonna 1993. Goottilainen Saint-Pierre-aux-Liens'n kirkko on todennäköisesti rakennettu 1200- ja 1300-luvuilla. Kylän ulkopuolella on vanhempi 800-luvulta peräisin oleva Saint-Pierren kirkko, joka tunnetaan nykyään hautausmaan kappelina. ==Lähteet== ==Aiheesta muualla== Luokka:Hérault’n kunnat
Yhdessä (vaaliliitto)

YHDESSÄ (tšek. SPOLU) on tšekkiläinen keskustaoikeistolainen vaaliliitto, jonka muodostavat Kansalaisdemokraattinen puolue, KDU-ČSL sekä TOP 09. Vaaliliitto on muodostanut Fialan hallituksen yhdessä Tšekin piraattipuolueen sekä Pormestarit ja sitoutumattomat puolueen kanssa vuodesta 2021. Vaaliliiton muodostaneiden puolueiden puheenjohtajat allekirjoittivat lokakuussa 2024 aiesopimuksen yhteistyön jatkamisesta myös vuoden 2025 vaaleissa. == Vaalihistoria == === Edustajainhuoneen vaalit === Vuosi Ääniä % Paikkoja Lähde 2021 1 493 905 27,79 == Lähteet == ==Aiheesta muualla== Luokka:Tšekin politiikka
Thomas Didillon-Hödl

Thomas Didillon-Hödl (s. 28. marraskuuta 1995 Seclin) on ranskalainen jalkapalloilija, pelipaikaltaan maalivahti. Hän on pituudeltaan 193-senttimetrinen. Hän edustaa Alankomaiden Eredivisiessä pelaavaa Willem II:ta. Didillon-Hödl pelasi Metzin junioreissa vuodesta 2008 ja pääsi pelaamaan edustusjoukkueessa ensi kerran Ligue 2:ssa toukokuussa 2014. Hän pelasi kauden 2014–2015 lainalla Belgian toisella sarjatasolla Seraingin joukkueessa ja nousi sitten Metzin ykkösmaalivahdiksi Ligue 2:ssa kaudella 2015–2016 ja Ligue 1:ssä kaudella 2016–2017. Hänen peliaikansa jäi vähiin kaudella 2017–2018, jonka jälkeen hän siirtyi belgialaisseura Anderlechtiin. Ensimmäisen kauden jälkeen hän putosi jälleen varamaalivahdiksi, ja alkuvuoden 2020 hän oli lainalla Genkissä. Kesällä 2020 hän siirtyi Cercle Bruggeen. Kauden 2022–2023 hän oli lainalla Ranskan Ligue 1:ssä pelaavassa Monacossa mutta sai pelata vain yhden Ranskan cupin ottelun. Kesällä 2024 Didillon-Hödl siirtyi alankomaalaisseura Willem II:een. Didillon-Hödl on pelannut Belgian pääsarjassa 106 ottelua ja Ranskan pääsarjassa 40 ottelua. Hän pelasi kaudella 2018–2019 Anderlechtin joukkueessa viisi Eurooppa-liigan ottelua. Didillon- Hödl on pelannut Ranskan alle 16-, alle 18-, alle 19-, alle 20- ja alle 21-vuotiaiden maajoukkueissa yhteensä 20 maaottelua. == Lähteet == Luokka:Ranskalaiset jalkapallomaalivahdit Luokka:Vuonna 1995 syntyneet Luokka:Elävät henkilöt
Ernst Wynder

Ernst L. Wynder (30. huhtikuuta 1922 Herford – 14. heinäkuuta 1999) oli saksalaissyntyinen, yhdysvaltalaistunut epidemiologi.Steven D. Stellman, Ernst Wynder: A remembrance National Library of Medicine 25.9.2006, viitattu 16.9.2024 Ernst L. Wynder, M.D. U.S. Centers for Disease Control and Prevention 5.11.1999, viitattu 16.9.2024 Hän pakeni perheineen natsi-Saksasta ja asettui New Jerseyyn vuonna 1938. Wynder teki merkittävää työtä tupakoinnin haittojen tutkimuksessa ja osallistui ennaltaehkäisyä painottavaan kansanterveystyöhön. Wynder opiskeli Washington University in St. Louisissa. Hän sai sekä lääketieteen oppiarvonsa että luonnontieteiden kandidaatin arvon vuonna 1950. Hän aloitti keuhkosyöpää koskeneen tutkimuksen opiskeluaikanaan. Wynderin ja Evarts Ambrose Grahamin retrospektiivinen tutkimus Tobacco Smoking as a Possible Etiologic Factor in Bronchiogenic Carcinoma: A Study of 684 Proven Cases julkaistiin Journal of the American Medical Associationissa vuonna 1950. Työ johti laajempiin tutkimuksiin tupakoinnin ja syövän yhteydestä sekä lääkärien laajempaan vakuuttumiseen tupakoinnin terveysriskien vakavuudesta. Wynder kohtasi kritiikkiä tupakkateollisuuden piiristä ja lisäksi skeptisyyttä osalta tiedeyhteisöä. Wynder teki satoja tieteellisiä julkaisuja. Hän työskenteli 1950–1960-luvuilla Memorial Sloan Kettering Cancer Centerissä. Hän perusti vuonna 1969 American Health Foundationin (AHF), jonka tavoite oli syövän ja muiden merkittävästi kuolemaa sekä invaliditeettia aiheuttavien sairauksien ennaltaehkäisy. Wynder oli järjestön puheenjohtaja ja toimitti sen vuonna 1972 perustettua lehteä Preventive Medicine. == Lähteet == Luokka:Saksalaiset lääkärit Luokka:Yhdysvaltalaiset lääkärit Luokka:Epidemiologit Luokka:Vuonna 1922 syntyneet Luokka:Vuonna 1999 kuolleet
Pentti Kirveskari

Pentti Kalevi Kirveskari (1. toukokuuta 1940 Vaasa – 18. heinäkuuta 2024 Turku) oli Turun yliopiston purentafysiologian professori, jonka erioisalaa oli purentaelimistön häiriötilojen ja hampaiden välisten purentakontaktien väliset yhteydet. Kirveskari kirjoitti ylioppilaaksi Turun lyseossa 1958 ja aloitti samana vuonna hammaslääketieteen opinnot Turun yliopistossa, jossa oli 1958 aloitettu hammaslääkärien koulutus. Hän valmistui 1964 hammaslääketieteen lisensiaatiksi, väitteli hammaslääketieteen tohtoriksi Turun yliopistossa 1974 hammasantropologiasta ja suoritti kliinisen hammashoidon erikoishammaslääkärin tutkinnon 1979. Kirveskarin väitöskirjan nimike on Morphological traits in the permanent dentition of living Skolt Lapps. Työuransa Kirveskari aloitti Turun yliopistossa tutkijana assistentin vakanssilla 1965–1968. Hän siirtyi vierailevaksi tutkijaksi yhdysvaltalaiseen Northwestern-yliopistoon Evanstoniin Illinoisiin vuosiksi 1968–1970 ja ruotsalaiseen Göteborgin yliopistoon vuosiksi 1970–1972. Kirveskari palasi tutkijaksi Turun yliopistoon 1973–1975 ja eteni kotiyliopistossaan apulaisopettajaksi 1975–1981. Vuodet 1981–1983 hän työskenteli vanhempana tutkijana Suomen Akatemiassa ja valittiin Turun yliopiston purentafysiologian apulaisprofessoriksi 1985 ja purentafysiologian professoriksi 1998. Kliinistä ja hallinnollista työtä Kirveskari teki myös Turun yliopistollisessa keskussairaalassa. Eläkkeelle hän jäi 2004. Kirveskari oli Turun yliopiston hallituksen jäsen 1987–1990 ja hammaslääketieteen laitoksen johtaja 2001–2003. Hän oli arvostettu tutkija ja etevä kliinikko, jonka osaamista monet kollegatkin pääsivät seuraamaan purentafysiologian kursseilla. Kirveskarin kirjallinen tuotanto käsittää tieteellisiä artikkeleita hammasantropologian ja purentafysiologian alalta. ==Lähteet== Luokka:Suomalaiset hammaslääkärit Luokka:Suomalaiset professorit Luokka:Turun yliopiston professorit Luokka:Vuonna 1940 syntyneet Luokka:Vuonna 2024 kuolleet
Judith Mackay

Judith Mackay MBE (o.s. Longstaff; s. 1943 Saltburn-by-the-Sea, Yorkshire) on brittiläinen, 1960-luvun loppupuolelta Hongkongissa työskennellyt lääkäri ja tupakoinnin vastainen kampanjoija.Patrons ClearTheAir, viitattu 16.9.2024 Annemarie Evans, She took on the tobacco industry, and taught a city about sex: a Hong Kong doctor’s life South China Morning Post 14.9.2018, viitattu 16.9.2024 Mackay valmistui Edinburghin yliopistosta vuonna 1966 ja aloitti työskentelyn Hongkongissa vuonna 1967. Hän on keskittynyt pääasiassa työhön tupakkakontrollin hyväksi vuodesta 1984.Judith Mackay The University of Edinburgh 28.3.2018, viitattu 16.9.2024 Hän on perehtynyt muun muassa tupakointiin matalan tulotason maissa ja naisille suunnattuun tupakkamainontaan. Mackay on Royal College of Physiciansin Fellow Lontoossa ja Edinburghissa. Hän on toiminut professorina Kiinan ennaltaehkäisevän lääketieteen akatemiassa (Peking) ja Hongkongin yliopistossa. Hän on ollut myös vanhempana neuvonantajana Maailman terveysjärjestön Tobacco Free Initiativessa. Mackay on toiminut muun muassa tupakan mainostusta vastaan, verokorotusten puolesta ja savuttomien alueiden perustamisen puolesta. Mackay sai Time 100 -palkinnon vuonna 2007 ja Brittiläisen imperiumin ritarikunnan jäsenyyden vuonna 2008. Vuonna 2009 hänelle myönnettiin BMJ:n ensimmäinen elämäntyöpalkinto. Lisäksi hän on saanut palkintoja ja tunnustuksia Hongkongilta ja Thaimaan kuninkaalta. Mackay kuuluu Tobacco Atlas - ja Cancer Atlas -julkaisuiden tekijöihin. Myös hänen miehensä John Mackay on lääkäri. Pariskunnalle syntyi kaksi poikaa vuosina 1969 ja 1970. == Lähteet == Luokka:Brittiläiset lääkärit Luokka:Vuonna 1943 syntyneet Luokka:Elävät henkilöt
Bajo sexto

Bajo sexto on perinteinen meksikolainen soitin, joka muistuttaa kitaraa jossa on 12 kieltä kuutena kieliparina. Se liittyy läheisesti bajo quintoon, jossa on 10 kieltä viitenä parina. Soitinta käytetään Norteño- ja Tejano-musiikissa Pohjois-Meksikossa ja Yhdysvaltojen lounaisosissa. == Rakenne == Vaikka bajo quinto saattaa vaikuttaa kaksitoistakieliseltä kitaralta, sen runko on yleensä syvempi ja kaula lyhyempi, ja siinä on kymmenen nauhaa. Kahdestatoista neljätoista kielillä varustetuissa kitaroissa on usein paksummat kielet kuin bajo quintossa. Vanhemmilla bajoilla on yleensä suurempi runko verrattuna nykyaikaisiin bajoihin, jotka muistuttavat enemmän kitaraa. Nykyaikaisissa bajoissa on usein myös kaulan sivulla oleva cutaway yläosassa, mikä helpottaa soittajien pääsyä kaulan korkeammille nauhoille. Toisin kuin tavallisessa kitaran virityksessä, ylin B- ja E-kieli viritetään C:hen ja F:ään. Koska nämä kielet ovat puoli sävelaskelta tavallista kitaraviritystä korkeammalla, soitin on viritetty kvarttivälein kaikilla kielillä. Tavalliset kitarasoinnut eivät toimi tällä soittimella. Alempia neljää kieltä käytetään usein samalla tavalla kuin bassoa, kun taas ylintä kahta kieltä voidaan käyttää melodian tai soolon soittoon. == Historia == Bajo sexton historia on epäselvä. Kun tutkijat yrittivät selvittää soittimen taustaa, Meksikon kansallisen konservatorion (Consevatorio Nacional de Musica) professori Guillermo Contreras totesi, että on mahdollista, että bajo quinto on chitarra battenten seuraaja. 1600- ja 1700-luvuilla meksikolaiset käsityöläiset rakensivat useita erilaisia kaksikielisiä soittimia, joissa oli noin kolmesta kahdeksaan kieliparia. Näiden soittimien sanotaan saaneen vaikutteita espanjalaisilta edeltäjiltään. Joitakin bajo sexton seuraajia ovat Guitarra septima, Quinta huapanguera, bandolon, jarana jarocha ja conchera. 1800-luvun lopulla bajo sexton valmistus alkoi siirtyä pohjoiseen, ja siitä tuli myös yksi merkittävimmistä soittimista, joita käytettiin häissä ja tansseissa, kuten Bailes de regalos -tilaisuuksissa, jotka olivat suosittuja vuosina 1870–1930. Lisäksi bajo sextoa käytettiin säestämään pieniä tom-tom -rumpuja. 1930-luvulla harmonikka ja bajo sexto olivat keskeisiä soittimia conjuntomusiikin nousun myötä. Tällöin bajo sexto toimi pääasiassa bassosoittimena, joka loi vahvan rytmin sooloharmonikalle. == Lähteet == Luokka:Sormintasoittimet Luokka:Meksikon musiikki
Luther Terry

Luther Leonidas Terry (15. syyskuuta 1911 Red Level, Covingtonin piirikunta, Alabama – 29. maaliskuuta 1985 Philadelphia, Pennsylvania) oli yhdysvaltalainen lääkäri, joka työskenteli Yhdysvaltain ylimpänä lääkintäviranomaisena 1960-luvulla.Luther Terry Encyclopedia of Alabama, viitattu 16.9.2024 Terry sai kandidaatin arvon Birmingham–Southern Collegesta vuonna 1931 ja valmistui lääketieteen oppiarvolla Tulanen yliopistosta vuonna 1935. Hän meni 29. kesäkuuta 1940 naimisiin Beryl Janet Reynoldsin kanssa. Pariskunnalle syntyi tytär ja kaksi poikaa. John F. Kennedy nimitti Terryn vuonna 1961 Yhdysvaltain ylimmäksi lääkintäviranomaiseksi (Surgeon General). Terry julkaisi 11. tammikuuta 1964 ylimmän lääkintäviranomaisen ensimmäisen raportin tupakoinnista ja terveydestä. Raportissa vahvistettiin tupakoinnin kausaalinen yhteys muun muassa sydän- ja verisuonitauteihin, keuhkoahtaumatautiin ja keuhkosyöpään. Raportti perustui yli 7 000:een vertaisarvioituun julkaisuun. Terry itse lopetti tupakoinnin vuonna 1963. Hän johti julkista terveyskampanjaa, jonka tehtävä oli tupakoinnin vaarallisuudesta tiedottaminen. Myöhemmällä urallaan Terry oli muun muassa American Cancer Societyn konsultantti ja vuosina 1970–1983 konsultointiyhtiö University Associatesin puheenjohtaja. Hänet on haudattu Arlingtonin sotilashautausmaalle Virginiaan. == Lähteet == Luokka:Yhdysvaltalaiset lääkärit Luokka:Vuonna 1911 syntyneet Luokka:Vuonna 1985 kuolleet
Joséphin Péladan

Joséphin Péladan, myös: Sar Péladan (1859–1918), oli ranskalainen kirjailija ja mystikko. Nuoruudessaan Péladan julkaisi esteettisiä esseitä ja romaaneja. Hän kiinnostui sittemmin salaopeista ja perusti seuran, jonka suurmestari hänestä tuli. Hän järjesti mystiikkaa esitteleviä taidenäyttelyjä ja teatterinäytäntöjä. Hän edisti aatteitaan myös romaanisarjassa Décadence latine ja taidekriittisissä tutkielmissaan La décadence esthétique.Tietosanakirja 1909, osa 11, Hakusana: Peladan, Sar Verkossa ==Lähteet== ==Aiheesta muualla== Luokka:Ranskalaiset kirjailijat Luokka:Vuonna 1859 syntyneet Luokka:Vuonna 1918 kuolleet
Northvolt

Northvolt AB on ruotsalainen litiumioniakkuja valmistava yritys. Sen tunnetuin yksikkö on Skellefteåssa Ruotsin Västerbottenin läänissä sijaitseva suuri akkutehdas. Vuonna 2022 yrityksellä oli noin 3 500 työntekijää, kahta vuotta myöhemmin jo 7 000\. Ruotsin lisäksi Northvolt toimii Norjassa, Puolassa, Saksassa, Yhdysvalloissa, Kanadassa ja Portugalissa. Toiminta on ollut raskaasti tappiollista. Yrityksen perusti Peter Carlsson vuonna 2015 nimellä SGF Energy. Northvolt aloitti loppuvuodesta 2021 tuotannon Euroopan ensimmäisenä sähköautojen akkujen valmistajana. Pian Northvolt ajautui kuitenkin vakaviin taloudellisiin vaikeuksiin tuotanto-ongelmien, kustannusten nousun ja sähköautojen kysynnän laskun takia niin, että syyskuussa 2024 sen arveltiin olevan lähellä konkurssia. Skellefteån tehdas on tullut tunnetuksi arveluttavista työoloistaan, kuten lukuisista työtapaturmista ja neljän työntekijän mystisistä kuolemista työvuorojensa ulkopuolella vuoden 2024 seitsemän ensimmäisen kuukauden aikana. Joulukuussa 2024 valmistunut poliisitutkinta ei kuitenkaan löytänyt yhteyttä kuolemien ja tehtaan välillä. Syys-lokakuussa 2024 tehtaan laajennushanke lopetettiin, siitä vastannut tytäryhtiö haettiin konkurssiin ja tehtaan johtaja Marc Duchesne sai potkut. Marraskuussa 2024 Northvolt hakeutui Yhdysvalloissa Chapter 11 -menettelyyn, joka on Ruotsin yrityssaneerausta nopeampi käsittely. Northvolt sai myös sadan miljoonan dollarin hätälainan suurelta asiakkaaltaan, kuorma-autovalmistaja Scanialta. ==Lähteet== Luokka:Ruotsalaiset teollisuusyritykset
Evarts Ambrose Graham

Evarts Ambrose Graham (19. maaliskuuta 1883 Chicago – 4. maaliskuuta 1957) oli yhdysvaltalainen kirurgi.Thomas A. D’Amico, Historical perspectives of The American Association for Thoracic Surgery: Evarts A. Graham (1883–1957) The Journal of Thoracic and Cardiovascular Surgery, viitattu 16.9.2024 Graham oli Yhdysvaltain armeijan majuri vuonna 1918 ja sai tuolloin espanjantaudin aiheuttaman pandemian yhteydessä nimityksen Empyema Commissioniin. Vuonna 1920 hänelle myönnettiin Samuel D. Gross -palkinto työstään empyeeman kuolleisuuden vähentämiseksi. Graham johti vuosina 1919–1951 Washington University in St. Louisin School of Medicinen kirurgian laitosta ja toimi Barnes-Jewish Hospitalin kirurgisena johtajana.Dr. Evarts Graham and the History of Cardiothoracic Medicine and Research at Washington University Washington University School of Medicine in St. Louis 18.10.2021, viitattu 16.9.2024 Hän oli Yhdysvaltain toinen täysipäiväinen kirurgian professori William Stewart Halstedin jälkeen. Graham kuului ryhmään, joka vuonna 1933 teki ensimmäisen onnistuneen pneumonektomian keuhkosyövän hoidossa. Hän vaikutti merkittävästi American Board of Surgeryn perustamiseen vuonna 1937. Graham julkaisi vuonna 1950 Ernst Wynderin kanssa ensimmäisen laajamittaisen, systemaattisen selvityksen tupakoinnin karsinogeenisistä vaikutuksista. Kyseessä oli yksi ensimmäisistä julkaisuista, joissa tupakointi yhdistettiin keuhkosyöpään. Graham oli American Association for Thoracic Surgeryn kymmenes puheenjohtaja. Hän oli itse pitkäaikainen tupakoitsija ja kuoli levinneeseen pienisoluiseen keuhkosyöpään maaliskuussa 1957. == Lähteet == Luokka:Yhdysvaltalaiset kirurgit Luokka:Vuonna 1883 syntyneet Luokka:Vuonna 1957 kuolleet
Josh Maja

Joshua Erowoli Orisunmihare Oluwaseun Maja (s. 27. joulukuuta 1998 Lontoo) on englantilaissyntyinen nigerialainen jalkapalloilija, pelipaikaltaan hyökkääjä. Hän edustaa Englannin mestaruussarjassa pelaavaa West Bromwich Albionia. Hän on edustanut pääsarjatasolla Ranskan Ligue 1:ssä Bordeaux'ta ja Englannin Valioliigassa Fulhamia. Maja edusti juniorisarjoissa Crystal Palacea, Fulhamia, Manchester Cityä ja vuodesta 2015 Sunderlandia. Hän nousi Sunderlandin edustusjoukkueeseen ensi kerran Englannin liigacupissa syyskuussa 2016 ja mestaruussarjassa kaudella 2017–2018. Seuraavalla kaudella Sunderland pelasi vielä alemmalla tasolla ykkösliigassa, ja tammikuussa 2019 Maja siirtyi Ranskan Ligue 1:ssä pelaavaan Bordeaux'hon. Hän pelasi Bordeaux'ssa 47 Ligue 1 -ottelua, joissa hän teki yhdeksän maalia. Syyskuussa 2019 hän teki Nîmes Olympiquea vastaan kolme maalia eli hattutempun. Kaudella 2022–2023 hän pelasi 38 Ligue 2 -ottelua ja teki niissä 16 maalia, millä hän oli sarjan neljänneksi paras maalintekijä. Vierasottelussa Paris FC:tä vastaan hän teki hattutempun. Maja pelasi välillä Bordeaux'sta lainalla vuoden 2021 alkupuoliskolla Fulhamissa 15 Englannin Valioliigan ottelua, joissa hän teki kolme maalia, ja vuoden 2022 alkupuoliskolla Stoke Cityssä 15 Englannin mestaruussarjan ottelua, joissa hän teki yhden maalin. Hän siirtyi elokuussa 2023 Englannin mestaruussarjassa pelaavaan West Bromwich Albioniin. Hän pelasi kaudella 2023–2024 mestaruussarjassa 12 ottelua, joissa hän teki yhden maalin. Mestaruussarjakauden 2024–2025 ensimmäisessä ottelussa Queens Park Rangersia vastaan hän teki hattutempun. Maja on pelannut Nigerian A-maajoukkueessa yhden ottelun: hän pääsi syyskuussa 2019 ystävyysottelussa Ukrainaa vastaan ottelun viime hetkillä vaihdosta kentälle. == Lähteet == Luokka:Nigerialaiset jalkapalloilijat Luokka:Vuonna 1998 syntyneet Luokka:Elävät henkilöt
Vangin kirkko (Hamar)

Vangin kirkko () on Hamarin kunnassa Norjassa sijaitseva kahdeksankulmainen kivikirkko vuodelta 1810. Paikalla on sijainnut kirkko jo keskiajalla. ==Kuvia== Vang church interior.JPG|Kirkko sisältä ==Lähteet== ==Aiheesta muualla== Luokka:Hamar Luokka:Norjan kivikirkot
Øvre Vangin kirkko

Øvre Vangin kirkko () on Hamarin kunnassa Norjassa sijaitseva puinen ristikirkko vuodelta 1907. ==Lähteet== ==Aiheesta muualla== Luokka:Hamar Luokka:Norjan puukirkot
Storhamarin kirkko

Storhamarin kirkko () on Hamarin kunnassa Norjassa sijaitseva kivikirkko vuodelta 1975. ==Lähteet== ==Aiheesta muualla== Luokka:Hamar Luokka:Norjan kivikirkot